text: অহীন্দ্র চৌধুরী (১২ই আগস্ট, ১৮৯৫ - ৫ই নভেম্বর, ১৯৭৪) একজন ভারতীয় অভিনেতা, পরিচালক, মঞ্চনাটকশিল্পী এবং বায়স্কোপ নাটক  ভিত্তিক কলকাতা কেন্দ্রিক শিল্প প্রতিষ্ঠান ফটো প্লে সিন্ডিকেট এর সহ-প্রতিষ্ঠাতা। ১৯৫৮ সালে সংগীত নাটক অকাদেমি পুরস্কার বিজয়ী। চলচ্চিত্রজগতে তার অবদানের জন্য ১৯৬৩ সালে ভারত সরকার, ভারতের চতুর্থ বেসামরিক পদক পদ্মশ্রী তাকে প্রদান করেন।
  
  সংক্ষিপ্ত জীবনী
  অহীন্দ্র চৌধুরী ১৮৯৬ সালের ৬ আগস্ট   ভারতের পশ্চিম বঙ্গের কলকাতার  চক্রবেড়িয়াতে জন্ম গ্রহণ করেন।  চক্রবেড়িয়ার শিশু বিদ্যালয় থেকে তিনি তার প্রাথমিক শিক্ষা অর্জন করেন, পরবর্তীতে ১৯১১ সালে কলকাতার লন্ডন মিশনারি থেকে শিক্ষা জীবন সমাপ্ত করেন। ১৯২১ সালে প্রফুল্ল ঘোষের সাথে বায়স্কোপ  নাটকের প্রতিষ্ঠান ফটো প্লে সিন্ডিকেট প্রতিষ্ঠা করেন এবং এর মধ্য দিয়েই তিনি চলচ্চিত্র জগতে পা রাখেন। এর দুই বছর পর হেমচন্দ্র মুখার্জি পরিচালিত ও অভিনীত Soul of a Slave চলচ্চিত্রের চিত্রনাট্য লিখেন। 
  
  ১৯৩১ সালে জ্যোতিষ বন্দ্যোপাধ্যায়ের ঋষির প্রেম চলচ্চিত্রে অভিনয়ের মাধ্যমে তিনি অভিনয় জগতে পা রাখেন।  ১৯৫৭ সালের ১১ই সেপ্টেম্বর কলকাতার মিনারভা থিয়েটারে  শাজাহান নামের নাটকে অভিনয়ের মাধ্যমে তিনি অভিনয় জগত হয়ে অবসর নেন।  বছর কয়েকপর, ১৯৭৪ সালে তাকে আবারও শ্রাবণ সন্ধ্যা নামের একটি চলচ্চিত্রে দেখা যায়।  তিনি ৮৯টি চলচ্চিত্রে অভিনয় করেন, Soul of a Slave চলচ্চিত্রের চিত্রনাট্য লিখেন এবং দুটি চলচ্চিত্র পরিচালনা করেন। 
  
  ১৯৭৪ সালের ৪ নভেম্বর, ৮০ বছর বয়সে তিনি পরলোক গমন করেন।
  
  চলচ্চিত্র
  
  অভিনেতা হিসেবে
  
  পরিচালক হিসেবে
   কৃষ্ণ শখা(১৯২৭)
   ভিপ্রনারায়ন (১৯৩৭)
  
  চিত্রনাট্যকার হিসেবে
   Soul of a Slave (১৯২৩)
  
  সম্মাননা 
   ১৯৫৮-তে 'সঙ্গীত নাটক আকাদেমি' কর্তৃক পুরস্কৃত হন।
   ১৯৬৭-তে 'রবীন্দ্রভারতী বিশ্ববিদ্যালয়' হতে ডি-লিট উপাধি গ্রহণ করেন।
   ১৯৭২-এ নাট্য শতবার্ষিকী উৎসবে স্টার থিয়েটার পদক লাভ করেন।
   কলকাতা বিশ্ববিদ্যালয়ে 'গিরিশ অধ্যাপক' হিসেবে বক্তৃতা প্রদান করেন।
  
  তথ্যসূত্র
  
  আরও দেখুন
  পদ্মশ্রী
  সংগীত নাটক অকাদেমি পুরস্কার
  কলকাতা বিশ্ববিদ্যালয়
  রবীন্দ্র ভারতী বিশ্ববিদ্যালয়
  
  আরও পড়ুন
  
  বহিঃ সংযোগ
   
   
  
  বিষয়শ্রেণী:বাঙালি অভিনেতা
  বিষয়শ্রেণী:১৮৯৫-এ জন্ম
  বিষয়শ্রেণী:১৯৭৪-এ মৃত্যু
  বিষয়শ্রেণী:কলকাতার অভিনেতা
  বিষয়শ্রেণী:কলকাতার চলচ্চিত্র পরিচালক
  বিষয়শ্রেণী:ভারতীয় অভিনেতা
  বিষয়শ্রেণী:পদ্মশ্রী প্রাপক
  বিষয়শ্রেণী:সংগীত নাটক অকাদেমি পুরস্কার প্রাপক
  বিষয়শ্রেণী:ভারতীয় চলচ্চিত্র পরিচালক
  বিষয়শ্রেণী:ভারতীয় চিত্রনাট্যকার
  বিষয়শ্রেণী:২০শ শতাব্দীর ভারতীয় অভিনেতা
  বিষয়শ্রেণী:ভারতীয় ব্যক্তি
  বিষয়শ্রেণী:কলকাতার ব্যক্তি
  বিষয়শ্রেণী:কলকাতা জেলার ব্যক্তি
title: অহীন্দ্র চৌধুরী